SPECIJALNA BOLNICA ZA MEDICINSKU

REHABILITACIJU STUBIČKE TOPLICE

UR.BROJ: 02-986/2-2025

ST.TOPLICE, 01.07.2025.

Temeljem čl. 24. Temeljnog kolektivnog ugovora za službenike i namještenike u javnim službama ( NN 29/24), čl. 42. Statuta Specijalne bolnice za medicinsku rehabilitaciju Stubičke Toplice od 28.lipnja 2019. godine i Izmjena i dopuna Statuta od 27.09. 2023. te odobrenog Plana prijema pripravnika za 2025. godinu od Ministarstva zdravstva, klasa:500-01/25-08/21, ur.broj: 534-07-2/1-25-16 od 18.06.2025., ravnateljica Specijalne bolnice za medicinsku rehabilitaciju Stubičke Toplice raspisuje

J A V N I N A T J E Č A J

za zapošljavanje zdravstvenih radnika - pripravnika ( m/ž)

I Prvostupnik/prvostupnica fizioterapije ( VŠS ) – pripravnik/pripravnica

* troje ( 3 ) izvršitelja na određeno vrijeme

II Prvostupnik/prvostupnica radne terapije ( VŠS) – pripravnik/pripravnica

* jedan ( 1 ) izvršitelj na određeno vrijeme

III Fizioterapeutski tehničar/tehničarka ( SSS ) – pripravnik/pripravnica

* dvoje ( 2 ) izvršitelja na određeno vrijeme

Na natječaj se mogu javiti osobe koje se prvi put zapošljavaju u zanimanju za koje su se školovale. Zapošljavanje za pripravništvo odvijati će se u trajanju od 12 mjeseci, u punom radnom vremenu.

Kandidati/kinje su uz prijavu na natječaj dužni dostaviti: vlastoručno potpisanu prijavu, životopis, presliku diplome/svjedodžbe o završenom školovanju, presliku dokaza o prosjeku ocjena postignutim tijekom školovanja, presliku dokaza o državljanstvu, elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje ( e radna knjiga).

Preslike traženih priloga ne moraju biti ovjerene, a osobe su dužne prije sklapanja pisanog ugovora dostaviti na uvid originalne dokumente i osobnu iskaznicu. Preslike priloga dostavljenih uz prijavu ne vraćamo. Ukoliko kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni ( presliku vjenčanog ili rodnog lista isl.).

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravovremene prijave neće se razmatrati. Osobe koje ne podnesu pravovremenu i urednu prijavu ili ne ispunjavanju formalne uvjete iz javnog natječaja ne smatraju se kandidatima prijavljenim na javni poziv.

Kandidati koji ispunjavaju formalne uvjete iz javnog poziva mogu biti pozvani na pismenu provjeru znanja ( testiranje) i/ili razgovor ( intrevju). O mjestu, datumu i vremenu održavanja pismene provjere znanja kandidati/kandidatkinje biti će obavješteni najmanje 5 dana ranije putem elektroničke pošte.

Rezultati testiranja biti će objavljeni na web stranici Bolnice.

Osobni podaci prikupljeni provedbom javnog natječaja obrađivati će se isključivo u svrhu zapošljavanja i sukladno propisima kojima se uređuje zaštita osobnih podataka.

Na natječaj se mogu javiti osobe oba spola.

Osobe koje prema posebnim propisima ostvaruju pravo prednosti pri zapošljavanju moraju se u prijavi pozvati na navedeno pravo i imaju prednost u odnosu na ostale kandidate pod jednakim uvjetima.

Pozivaju se kandidati koji mogu ostvariti pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21 ) da osim dokaza o ispunjavanju traženih uvjeta priložite i dokaze o priznatom statusu iz članka 102. stavka 1. do 3. te dokaze iz članka 103. stavka 1. citiranog Zakona, iz kojih je vidljivo postojanje navedenog prava.

Popis dokaza za ostvarivanje prava prednosti pri zapošljavanju koje je kandidat dužan priložiti uz prijavu na javni natječaj objavljeni su na sljedećoj poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji mogu ostvariti pravo prednosti pri zapošljavanju sukladno odredbi članka 48. Zakona o civilnim stradalnicima iz Domovinskog rata ( NN 84/21) dužni su dostaviti dokaze iz članka 49. navedenog zakona. Popis dokumenata potrebnih za ostvarivanje prava na prednost pri zapošljavanju dostupan je na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/2013, 152/2014, 39/2018 i 32/2020) uz prijavu na javni natječaj dužni su, pored dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom.

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/2001, 103/2003, 148/2013 i 98/19) uz prijavu na javni natječaj dužni su, pored dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo.

Prijave s traženom dokumentacijom dostavljaju se poštom na adresu: Specijalna bolnica za medicinsku rehabilitaciju Stubičke Toplice, Park Matije Gupca 1, 49244 Stubičke Toplice ili predaju osobno u zatvorenoj koverti u urudžbeni zapisnik sa naznakom „za natječaj za pripravništvo.....“

Rok za podnošenje prijava je 8 dana od objave na internetskim stranicama Hrvatskog zavoda za zapošljavanje.

Rezultati natječaja biti će objavljeni na web stranici Bolnice: www.sbst.hr.

Natječaj je objavljen na internetskoj stranici Specijalne bolnice Stubičke Toplice, internetskoj stranici Hrvatskog zavoda za zapošljavanje i na oglasnoj ploči Specijalne bolnice dana 01.07.2025. godine.

 Specijalna bolnica za

medicinsku rehabilitaciju

Stubičke Toplice